
Arbejdsark til Elevatortalen

Hvad er en elevatortale 
En elevatortale er den korte, ’sælgende’ fortælling om dig selv, du fx bruger i begyndelsen af en jobsamtale, eller når du kontakter en arbejdsgiver for at høre om en ledig stilling, eller når du netværker. Formålet er at overbevise en arbejdsgiver om, at du kan løse hans/hendes opgaver og passe ind i virksomheden. 
Mange kan ikke lide tanken om at ”sælge sig selv”, men tænk på elevatortalen, som en varedeklaration. Du fortæller hvem du er, hvad du kan og hvad du vil. 
[bookmark: _Hlk76382412]Elevatortalen er:
Kort: Varer max 2 minutter - den skal kunne fortælles på en ’elevator-tur’. Du kan med fordel tage tid på, hvor lang tid din elevatortale varer når du øver dig på den.
Præcis: Gå lige til sagen og undgå lange forklaringer
Autentisk: Udtrykke hvem du er, og hvad du brænder for. Arbejdsgiveren skal kunne ’mærke’ dig og netop det, som er dine kendetegn
Situationsbestemt: Talen skal tilpasses netop dén virksomhed, arbejdsgiver, stilling og opgaver du søger
Skabe opmærksomhed: Give arbejdsgiver lyst til at vide mere om dig og vise, at du skiller dig ud fra mængden af andre ansøgere
Nærværende: Smil og brug et imødekommende kropssprog med god øjenkontakt, begejstring og energi

Sådan kan du bygge elevatortalen op:
· En kort præsentation af dig selv (dit navn, uddannelse og evt. nuværende job)
· Hvilket problem kan du løse for arbejdsgiveren? Hvilken værdi kan du skabe? Vær konkret og fortæl både om dit lokale bidrag til teamet og til virksomheden som helhed
· Hvad brænder du for, hvad er dine faglige interesser?
· Hvilke resultater har du tidligere skabt for en arbejdsgiver, der minder om det du nu søger. Du kan med fordel tage udgangspunkt i dine succeshistorier. Se ’Arbejdsark til Succeshistorier’. 
· Hvad er dine egne mål? Hvad vil du gerne i fremtiden, hvad er din ambition og det du selv ønsker at få ud af jobbet.

Forbered og øv elevatortalen 
Skriv talen ned med sætninger eller stikord, der passer til dig. Læs højt og undersøg om, det ’ligger godt i munden’. 
Lær talen udenad, og øv den. 
Optag den, så du kan høre din stemmeføring. 
Prøv til sidst talen af på for eksempel venner/familie, som du er tryg ved, og som giver dig ærlig og konstruktiv feedback. 
Bed dem vurdere om det lykkedes dig at: 
1. forklare hvad du ønskede, på en måde som var tydelig, autentisk og passioneret
2. fremstå som en der fx har kendskab til branchen, virksomheden eller stillingen
3. få skabt positiv opmærksomhed på dig selv og dine kompetencer
4. skille dig ud fra mængden på den gode måde 
5. at have fokus på, hvordan du konkret skaber værdi ved at præsentere 3-5 guldkorn eller succeshistorier
Lyt efter, om andre undrer sig eller spørger ’Hvad mener du med…?’. Så skal du rette til for allerede i talen at besvare deres spørgsmål.
Eksempler på elevatortaler 
Du kan finde eksempler på, hvordan en elevatortale kan bygges op i arbejdsmarkedsuniverset under ’andres erfaringer og inspiration’. 
Forbered din elevatortale 
Forbered din egen elevatortale med udgangspunkt i de 6 nedenstående punker. Du kan med fordel kopiere skabelonen så du kan bruge den til at lave flere elevatortaler. 
Præsentér dig selv kort, (dit navn, uddannelse og evt. nuværende job)
(skriv på linjen nedenfor)

Hvilket problem løser du og hvilken værdi skaber du for virksomheden?
(skriv på linjen nedenfor)

Hvad brænder du for? 
Tag udgangspunkt i dine faglige interesser ud fra stillingsopslaget (skriv på linjen nedenfor)

Hvilke resultat(er) har du tidligere skabt? (skriv på linjen nedenfor)


Hvad ville du få ud af jobbet her? Hvad er dine egne mål? (skriv på linjen nedenfor)

